**** 

 **Visoko gospodarsko učilište u Križevcima**

**Visoko gospodarsko učilište u Križevcima**

**ERASMUS+ PROGRAM - KA1**

**Individualna mobilnost za studente u akademskoj godini 2018/2019.**

**Visoko gospodarsko učilište u Križevcima**

**objavljuje**

**NATJEČAJ**

**za dodjelu financijskih potpora**

**STUDENTIMA**

**za mobilnost u okviru ERASMUS+ PROJEKTA**

**2018-1-HR01-KA103-046961**

Visoko gospodarsko učilište u Križevcima na temelju dodijeljene Erasmus povelje *Erasmus Charter for Higher Education* (ERAPLUS- 255228-EPP-1-2014-1-HR-EPPKA3-ECHE), čime je omogućeno sudjelovanje u Erasmus+ programu, objavljuje

**Natječaj za mobilnost studenata u svrhu studija ili obavljanja stručne prakse u okviru Programa Erasmus+ Ključne aktivnosti 1 u akademskoj godini 2018.2019.**

Agencija za mobilnost i programe EU donijela je Odluku o dodjeli financijske potpore za projektni prijedlog za 2018. godinu za program Erasmus+ Ključna aktivnost 1 i odobrila financijsku potporu za projekt 2018—1-HR01-KA103-046961.

Visoko gospodarsko učilište u Križevcima dodijelit će ukupno **jednu (1) mobilnost u svrhu studija u programskim zemljama u ukupnom trajanju od 4 mjeseca i petnaest (15) mobilnosti u svrhu stručne prakse u ukupnom trajanju od 45 mjeseci.** Kandidati koji se prijave na Natječaj, zadovolje sve uvjete Natječaja, a ne uđu u krug stipendiranih studenata, mogu na razmjenu otići o vlastitom trošku.

Svrha boravka u inozemstvu je **studijski boravak** ili **stručna praksa** ili **kombinirani studijski boravak i stručna praksa**.

Na Natječaj se mogu prijaviti svi **redoviti ili izvanredni studenti** Visokoga gospodarskog učilišta u Križevcima.

Važeće razdoblje za realizaciju mobilnosti je od **1. lipnja 2018. do 31. svibnja 2020**.

Mobilnost u svrhu studijskog boravka i/ili stručne prakse moguće je realizirati na visokoškolskim ustanovama ili organizacijama u programskim zemljama (27 država članica Europske unije): **Austrija, Belgija, Bugarska, Cipar, Češka, Danska, Estonija, Finska, Francuska, Njemačka, Grčka, Irska, Italija, Latvija, Litva, Luksemburg, Malta, Mađarska, Nizozemska, Poljska, Portugal, Rumunjska, Slovačka, Slovenija, Španjolska, Švedska i Ujedinjeno Kraljevstvo** te **Island, Lihtenštajn, Makedonija Norveška i Turska.**

Preduvjet za realizaciju mobilnosti u svrhu studijskog boravka su sklopljeni Erasmus+ međuinstitucijski sporazumi. Preduvjet za realizaciju mobilnosti u svrhu stručne prakse su sklopljeni ugovori o stručnoj praksi s organizacijama ili kompanijama u kojima će studenti obavljati stručnu praksu.

Dužina razdoblja mobilnosti za studijski boravak **je najmanje 3 mjeseca, a najduže 12 mjeseci.**

Dužina razdoblja mobilnosti za stručnu praksu je **najmanje 2 mjeseca, a najduže 12 mjeseci**.

 Dužina razdoblja mobilnosti za kombinirani studijski boravak i stručnu praksu je **najmanje 3 mjeseca, a najduže 12 mjeseci**.

Iznos financijske potpore za studente ovisi o vrsti i trajanju aktivnosti za koju se studenti prijavljuju u okviru ovoga Natječaja i navedeni su u Uputama za studente.

**Upute za studente Visokoga gospodarskog učilišta u Križevcima za prijavu na natječaj i realizaciju Erasmus+ mobilnosti** neizostavni su dio Natječaja**.**

Prijava za mobilnost studenata treba sadržavati *obvezne dokumente*:

* **popunjen prijavni obrazac**
* **kopiju domovnice (za hrvatske državljane) ili kopiju drugog dokaza o državljanstvu za strane student**
* **potvrdu o statusu studenta**
* **prijepis ocjena svih položenih ispita**

 *Dodatne dokumente*

* **prijavni obrazac za dodatno financiranje studenata s invaliditetom ili posebnim potrebama**
* **prijavni obrazac za dodatno financiranje studenata nižeg socioekonomskog statusa i izjava o članovima zajedničkog domaćinstva**

**ROK ZA PRIJAVU**: **12. prosinca 2018.**

Prijavni obrazac u elektroničkom obliku potrebno je poslati na e-mail adresu: **uprava@vguk.hr****,** a potpisani primjerak i ostale dokumente za prijavu na natječaj potrebno je poslati isključivo preporučenom poštom do krajnjeg roka za prijavu na adresu:

Visoko gospodarsko učilište u Križevcima
Za ERASMUS+ KA1 natječaj
Milislava Demerca 1
48260 Križevci

Napomena: Neispravno popunjeni prijavni obrasci, nepotpisane prijave, prijave s nepotpunom dokumentacijom i prijave poslane poslije zadanih rokova neće se razmatrati.
Prijave koje VGUK zaprimi samo elektroničkim putem ili prijave poslane poštom nakon krajnjeg roka za prijavu smatrat će se nevažećima. Dodatne informacije i prijavni obrasci dostupni sun a web stranici Učilišta.

**Konzultacije za studente** održavaju se ponedjeljkom, utorkom, srijedom i četvrtkom od 10.00-12.00 sati (Renata Husinec, Erasmus koordinatorica)

[**Povjerenstvo za Erasmus**](http://www.veleri.hr/files/datoteke/page_privitak/Odluka_o_imenovanju_Povjerenstva_za_medunarodnu_suradnju.pdf) **mobilnost:**

mr. sc. Renata Husinec

dr. sc. Tatjana Jelen

dr. sc. Marcela Andreata Koren

Erasmus+ KA1 program individualne mobilnosti studenata provodi se u okviru Erasmus+ Programa Europske komisije, u suradnji s Agencijom za mobilnost i programe EU, Zagreb.